stanford-oval/wikipedia huggingface dataset:
Kauvatsa
Aiheesta muualla > Muuta Kauvatsasta

Kauvatsa, erämaajuuret[vanhentunut linkki]
Suomen kansalliskirjasto: Historiallinen sanomalehtikirjasto: Kauvatsa
Kauvatsan kyläsuunnitelma[vanhentunut linkki] vuosille 2005–2013.
Kauvatsa Päivä - kesätapahtuma (Arkistoitu – Internet Archive)
Ravintola Kauvatsan Tynnyri
Puurijärven ja Isonsuon kansallispuisto (Arkistoitu – Internet Archive)
LC Kauvatsan maailmanennätys rakovalkeassa (Arkistoitu – Internet Archive)
Kauvattan Pelti Papat (Arkistoitu – Internet Archive)
Kauvatsan ent. rautatieasema (Arkistoitu – Internet Archive)
| n k Satakunnan maakunnan kunnat |
| --- | --- |
Nykyiset kunnat:  Eura  Eurajoki  Harjavalta  Huittinen  Jämijärvi  Kankaanpää  Karvia  Kokemäki  Merikarvia  Nakkila  Pomarkku  Pori  Rauma  Siikainen  Säkylä  Ulvila 
Entiset kunnat:  Ahlainen  Hinnerjoki  Honkajoki  Honkilahti  Kauvatsa  Kiukainen  Kodisjoki  Kullaa  Köyliö  Lappi  Lavia  Luvia  Noormarkku  Porin maalaiskunta  Rauman maalaiskunta  Vampula 
Kauvatsanjoki
Muistomerkki Kauvatsan vanhan kirkon paikalla.
Sääksjärvi
Jan Löfström

Jan Markus Löfström (s. 1962) on suomalainen dosentti, professori ja yliopistotutkija.
Löfström on valmistunut filosofian tohtoriksi Helsingin yliopistosta vuonna 1989 ja sosiologiasta Essexin yliopistosta vuonna 1994. Löfström on historiallisen antropologian dosentti Jyväskylän yliopistosta vuodesta 2000 ja yhteiskunnallis-historiallisen kasvatuksen dosentti Turun yliopistosta vuodesta 2014.
Löfström on toiminut historian ja yhteiskunnallisten aineiden didaktiikan yliopistonlehtorina Helsingin yliopistossa vuosina 1999–2019, historiallis-yhteiskunnallisen kasvatuksen apulaisprofessorina Turun yliopistossa vuosina 2019–2022 ja historian didaktiikan vierailevana professorina Linné-yliopistossa Ruotsin Växjössä vuosina 2020–2022. Vuodesta 2022 alkaen Löfström on toiminut historiallis-yhteiskunnallisen kasvatuksen professorina Turun yliopistossa.
Air India

| Air India एअर इंडिया |
| --- | --- |

 IATA: AI  –  ICAO: AIC 
Kutsukoodi:  AIRINDIA
Perustettu:  1932
Laivaston koko:  112 (+470 konetta tilauksessa)
Kohteiden määrä:  116
Tunnuslause:  Your Palace in the Sky
Solmukohdat:   Indira Gandhin kansainvälinen lentoasema
Emoyhtiö:  Tata Group
Tytäryhtiö(t):  Air India Express Air India Regional
Kotipaikka:   Mumbai, Intia
Kanta-asiakasohjelma:  Flying Returns
Allianssi:  Star Alliance
Avainhenkilö(t):  J. R. D. Tata (perustaja) Arvind Jadhav (toimitusjohtaja)
Yhtiön sivut:  www.airindia.in
Air Indian Boeing 747-400 Lontoossa. Yhtiö luopui 747-laivastostaan vuonna 2022.
Air India (hindiksi एअर इंडिया) (IATA: AI, ICAO: AIC, kutsukoodi: AIRINDIA) on Intian kansallinen lentoyhtiö, joka on perustettu vuonna 1932. Valtio-omisteinen Air India hallitsi aiemmin Intian liikenneilmailua monopoliaseman turvin, jonka sille takasi Intian lainsäädäntöön vuonna 1953 ratifioitu ja vuonna 1994 kumottu Air Corporations Act. Kilpailun vapauduttua vuonna 1994 yhtiö on saanut useita kilpailijoita ja on vuonna 2012 markkinaosuudeltaan enää neljänneksi suurin intialainen lentoyhtiö Jet Airwaysin, IndiGon ja SpiceJetin jälkeen. lähde?
Yhtiön kotipaikka sijaitsee Mumbaissa ja solmukohtana toimii Indira Gandhin kansainvälinen lentoasema Delhissä. Myös Chhatrapati Shivajin kansainvälinen lentoasema toimii tärkeänä vaihtokohteena yhtiön lennoilla. Air India operoi 89 lentokoneen laivastollaan 55 eri kohteeseen ympäri maailman. Air India lentää Aasiaan ja Eurooppaan, Afrikkaan, Lähi-itään, Australiaan, Pohjois-Amerikkaan. Air Indialla on kaksi omaa tytäryhtiötä, Air India Express ja Air India Regional.
Air India liittyi Star Allianssin jäseneksi 11. heinäkuuta 2014.
Air Indian logo oli vuoteen 2007 saakka jousipyssyllä tähtäävä kentauri. Yrityksen maskotti on kumartava turbaanipäinen maharadža.
27 . tammikuuta 2022 Tata Group osti 100% osuuden Air Indiasta kaupassa, jonka hinnaksi muodostui 2,4 miljardia dollaria. Helmikuussa 2023 yhtiö julkisti konetilauksen, joka lähes 500 koneyksilöä kattavana on historian suurin liikennelentokonetilaus. Tilaus sisältää 470 varmaa tilausta ja 370 optiota, joista 220 tulee Boeingilta ja 250 Airbusilta.
Historia

Air India perustettiin nimellä Tata Airlines vuonna 1932 intialaisen liikemiehen J. R. D. Tatan johdolla.
Vuonna 1948 Intian hallitus lunasti lentoyhtiöstä 49 % osakkeita. Vuonna 1953 Intian hallitus osti koko lentoyhtiön. Yhtiön nimeksi tuli Air India. Se oli jonkin aikaa Air India International.
Onnettomuudet

Air Indian Kashmir Princess -matkustajakone räjähti Etelä-Kiinan merellä 11. huhtikuuta vuonna 1955. 11 matkustajaa ja viisi henkilökuntaan kuuluvaa kuoli.
Air Indian lento räjähti 24. tammikuuta vuonna 1966. 106 matkustajaa ja 11 henkilökuntaan kuuluvaa kuoli.
Air Indian lento 855 putosi Arabianmereen juuri kun oli noussut Chatrapati Shivajin kansainväliseltä lentoasemalta Mumbaista 1. tammikuuta 1978 ja kaikkiaan 213 ihmistä kuoli.
Air Indian lento 182 räjähti 23. kesäkuuta vuonna 1985. Kone oli Montreal–Lontoo–Delhi–Bombay reitillä, kun se räjähti Irlannin rannikon yläpuolella. Kaikki 307 matkustajaa ja 22 henkilökuntaan kuuluvaa kuolivat.
Laivasto

Huhtikuussa 2014 Air Indialla oli 97 matkustajakoneen laivasto, joka koostuu Airbusin valmistamista lyhyen kantaman koneista ja Boeingin valmistamista pitkän kantaman koneista. Tämän lisäksi Air Indialla on yhdeksän koneen rahtilaivasto, joka on maalattu Air India Cargon väreihin.
Alla olevassa listassa on nykyinen laivasto sisältäen vuokratut koneet. Listassa ei ole tytäryhtiöitä.
| Konetyyppi | Lukumäärä | Tilauksia | Matkustajapaikkoja> F | Matkustajapaikkoja>  J | Matkustajapaikkoja>  Y | Matkustajapaikkoja> Yhteensä | Huomautuksia |
| --- | --- | --- | --- | --- | --- | --- | --- |
| Airbus A319 | 22 | — | — | 8 | 114 | 122 |  |
| Airbus A319 | 22 | — | — | — | 144 | 144 | 3 konetta vuokrattuna. |
| Airbus A320 | 4 | — | — | 12 | 138 | 150 | 6 konetta myyty ja vuokrattu takaisin. |
| Airbus A320neo | 7 | 7 | — | 20 | 126 | 146 |  |
| Airbus A321 | 20 | — | — | 12 | 170 | 182 |  |
| Boeing 747-400 | 4 | — | 12 | 26 | 385 | 423 | 3 konetta myyty ja vuokrattu takaisin |
| Boeing 777-200LR | 8 | — | 8 | 35 | 195 | 238 |  |
| Boeing 777-300ER | 12 | 3 | 4 | 35 | 303 (305) | 342 (344) | Sisältää tilauksessa olevat kolme konetta, jotka tulevat Intian valtion VIP-kuljetuksiin. |
| Boeing 787 Dreamliner | 27 | — | — | 18 | 238 | 256 |  |
| ATR 42-300 | 1 | — | — | — | 48 | 48 |  |
|  | 5 | — | — | — | 70 | 70 |  |
Air Indian Boeing-asiakaskoodi on 37 (joka merkitsee koneen mallinimen perässä koneen tilaajaa, esim. 747-437 on Air Indian tilaama 747). Tammikuussa 2013 Air Indian laivaston keski-ikä oli 8,3 vuotta. 4. elokuuta 1993 Air India otti vastaan ensimmäisen Boeing 747-400:sensa, rekisterillä VT-ESM ja nimellä Konark. Kone poistettiin käytöstä ja romutettiin Mumbaissa toukokuussa 2011. Yhtiön ensimmäinen Boeing 777-200LR-kone toimitettiin 26. heinäkuuta 2007. Kone nimettiin Intian valtion mukaan Andhra Pradeshiksi. Air India vastaanotti ensimmäisen Boeing 777-300ER:nsä 9. lokakuuta samana vuonna. Kone nimettiin Bihariksi. Ensimmäisen Boeing 787 Dreamlinerinsa yhtiö vastaanotti 6. syyskuuta 2012, ja liikenne alkoi 19. syyskuuta 2012. Helmikuussa 2013 Air India operoi viidellä Boeing 747:llä, 20 Boeing 777:llä ja kuudella Boeing 787 Dreamlinerilla.
Boeingien lisäksi Air India operoi myös monenlaisilla Airbus-koneilla. Vuonna 1989 Indian Airlines otti käyttöön Airbus A320-200-koneen, jota Air India käyttää nyt niin Intian sisäisillä kuin lyhyillä ulkomaanlennoillakin. Vuonna 2005 Indian Airlines otti käyttöön pienemmän A319:n, jota käytetään nykyisin pääasiassa kotimaan reiteillä. Yhdistymisen jälkeen vuonna 2007 Air India otti käyttöön myös A320-perheen suurimman koneen, A321:n, operoidakseen pääasiassa kansainvälisiä lyhyen ja keskipitkän matkan reittejä. Samaan aikaan Air India vuokrasi Airbus A330-koneita keskipitkän matkan kansainvälisille reiteilleen.
Laivasto > Uusien koneiden tilaukset

11. tammikuuta 2006 Air India ilmoitti tilaavansa 68 uutta konetta: 8 Boeing 777-LR:ää, 15 Boeing 777-300ER:ää, 18 Boeing 737-800:sta ja 27 Boeing 787 Dreamlineria. 18 737:aa siirrettiin myöhemmin Air India Expressille. Kaikkien tilattujen Dreamlinerien tilaukset odotetaan tapahtuvan vuoteen 2016 mennessä. Helmikuussa 2023 yhtiö julkisti konetilauksen, joka lähes 500 koneyksilöä kattavana on historian suurin liikennelentokonetilaus. Tilaus sisältää 470 varmaa tilausta ja 370 optiota, joista 220 tulee Boeingilta ja 250 Airbusilta.
Laivasto > Käytössä olleet koneet

| Konetyyppi | Yhteensä | Otettu käyttöön | Poistettu käytöstä |
| --- | --- | --- | --- |
| Airbus A300-100 | 1 | 1994 | 1994 |
| Airbus A300-200 | 4 | 1982 | 2002 |
| Airbus A310-300 | 29 | 1986 | 2012 |
| Airbus A330-200 | 2 | 2007 | 2013 |
| Boeing 747-200 | 14 | 1971 | 2000 |
| Boeing 747-300 | 3 | 1988 | 2008 |
| Boeing 767-300 | 2006 | 2008 |  |
| Douglas DC-8-600F | 11 | 1977 | 1986 |
| Douglas DC-8-700F | 4 | 1983 | 1995 |
| Lockheed L-1011 TriStar | 1 | 1995 | 1996 |
| Konetyyppi | Yhteensä | Otettu käyttöön | Poistettu käytöstä |
| --- | --- | --- | --- |
| Airbus A319 | 24 | 2005 | Käytössä |
| Airbus A321 | 20 | 2007 | Käytössä |
| Airbus A330-200 | 2 | 2007 | Käytössä |
| Boeing 757-200 | 1 | 2007 | 2007 |
| Boeing 767-300 | 3 | 2006 | 2008 |
| Boeing 777-200 | 1 | 2006 | 2010 |
| Boeing 777-200ER | 3 | 2005 | 2011 |
| Boeing 777-200LR | 8 | 2007 | Käytössä |
| Boeing 777-300ER | 12 | 2007 | Käytössä |
| Boeing 787-8 | 6 | 2012 | Käytössä |
Yllä mainittujen koneiden lisäksi Air India operoi useilla muilla koneilla, muun muassa De Havilland Puss Motheilla, Douglas DC-2:lla, Douglas DC-3:lla, sekä Lockheed L-1049 Constellationilla 1960-luvulle asti. Niiden jälkeen Air India aloitti lennot Boeing 707:llä ja De Havilland Cometilla.
Aiheesta muualla

Kuvia tai muita tiedostoja aiheesta Air India Wikimedia Commonsissa
Air Indian verkkosivut
Airbus A321-200
Boeing 747-400
Boeing 777-200LR
Boeing 787-8
Sophie Adlersparre

| Sophie Adlersparre |
| --- | --- |
 Bertha Valerius, Sophie Adlersparre, 1860-luku.
Henkilötiedot
Syntynyt: 6. heinäkuuta 1823 Helgerum, Västrum, Ruotsi
Kuollut: 27. kesäkuuta 1895 Ström, Södertälje, Ruotsi
Kansalaisuus:  Ruotsi
Carin Sophie Adlersparre (o.s. Leijonhufvud, 6. heinäkuuta 1823 Helgerum, Tjust – 27. kesäkuuta 1895 Ström, Södertälje) oli ruotsalainen feministi, kustantaja, toimittaja, kirjailija ja aatelisnainen. Häntä on pidetty yhtenä merkittävimmistä maan porvarillisen naisasialiikkeen perustajahahmoista 1800-luvulla yhdessä Fredrika Bremerin ja Rosalie Roosin kanssa.
Elämä

Adlersparre eli eristettyä ja suojeltua elämää ennen kuin hän kiinnostui feminismistä ystävänsä Rosalie Roosin kautta, joka oli saanut vaikutteita erilaisesta naiskuvasta viettäessään useita vuosia Yhdysvalloissa. Adlersparre perusti Roosin kanssa vuonna 1859 Tidskrift för hemmet -lehden, joka oli Pohjoismaiden ensimmäinen naistenlehti ja maan pitkän porvarillisten naislehtien perinteen edelläkävijä.
Rahallista avustusta lehdelle saatiin Fredrika Bremeriltä. Tidskrift för hemmet oli sivistyksellinen lehti, johon Adlersparre kirjoitti, useimmiten salanimellä Esselde, naisten oikeuksista parempaan koulutukseen ja mahdollisuuksista hakea useampiin ammatteihin. Kun Roos erosi toimituksesta yhdeksän vuoden jälkeen vuonna 1868, Adlersparre otti vastuun lehdestä. Hän pysyi lehden ainoana toimittajana vuoteen 1884, jolloin lehti muutti nimensä Dagnyksi.
Adlersparre toimi nostaakseen naisten koulutuksen tasoa perustamalla kirjastoja ja iltakouluja aikuisille naisille. Vuonna 1862 hän alkoi järjestää pyhä- ja iltakouluja työväenluokan naisille. Seuraavana vuonna hän perusti puhtaaksikirjoitusta tekevän toimiston, josta tuli pian suosittu. Juuri Adlesparren ideasta Tukholmaan perustettiin myös naisten lukusalonki vuonna 1866.
Adlersparre meni 1869 naimisiin aatelismies Axel Adlersparren kanssa, joka oli taiteilija Sofia Adlersparren veli. Sofialla oli myös vaikutusta Sophien ajatuksiin, sillä tämä oli ollut hyvin arvostettu ja lahjakas taiteilija, mutta naisia ei hyväksytty opiskelemaan virallisesti yhdessä miesten kanssa. Sophie Adlersparre lähetti samana vuonna parlamenttiin vaatimuksen siitä, että naiset pitäisi hyväksyä opiskelemaan miesten kanssa, ja tämä vaatimus hyväksyttiin vuonna 1864.
Vuonna 1884 Adlersparre perusti Ruotsin ensimmäisen naisten järjestön Fredrika Bremer-Förbundetin, jonka hän nimesi edeltäjänsä Fredrika Bremerin mukaan. Adlesparre teki myös aloitteen Handarbets vänner (suom. 'käsityön ystävät') -yhdistyksen perustamisesta.
Adlersparre seurasi myös tarkasti kirjallisia ilmiöitä ja tuki useita naiskirjailijoita. Hän rohkaisi Selma Lagerlöfiä ja antoi tälle taloudellista tukea Gösta Berlingin tarun loppuun saattamiseksi. Hän tuki myös Victoria Benedictssonia ja Ellen Keytä, jonka tekstejä julkaistiin Tidskrift för hemmetissä.
Adlersparre kuoli vuonna 1895, ja hänet on haudattu Galärvarvskyrkogårdeniin Tukholmaan.
Aiheesta muualla

Sophie Adlersparren elämäkerta Riksarkivetissa (ruotsiksi)
Adlersparren elämäkerta Svenskt kvinnobiografiskt lexikonissa (englanniksi)
Starbulls Rosenheim

| Starbulls Rosenheim |
| --- | --- |
Perustettu:  1979 Sportbund DJK Rosenheim   1994 Star Bulls Rosenheim GmbH   2000 Starbulls Rosenheim e.V.
Kaupunki:   Rosenheim, Saksa
Kotiareena:  ROFA-Stadion
– kapasiteetti:  5 022
Sarjataso:  DEL2
Värit:                     
Toimitusjohtaja:   Christoph Sandner
Puheenjohtaja:   Marcus Thaller
Päävalmentaja:   Jari Pasanen
Kapteeni:   C.J. Stretch
Mestaruudet ”Bundesliga”
Kultaa:  3 (1982, 1985, 1989)
Hopeaa:  3 (1988, 1990, 1992)
Pronssia:  3 (1983, 1986, 1991)
Pokaali ”DEB-Pokal”
Kultaa:  1 (2011)
Infobox OKVirheellinen NIMI-arvo: 
Starbulls Rosenheim on saksalainen jääkiekkojoukkue Rosenheimin kaupungista. Seura on perustettu vuonna 2000, ja se pelaa maan toiseksi korkeimmalla sarjatasolla DEL2:ssa. He pelaavat kotiottelunsa ROFA-Stadionilla. ROFA AG on myös yksi Starbullsin kahdesta pääsponsorista. Sopimus ROFA:n kanssa on tällä hetkellä voimassa vuoteen 2029 asti.
Historia

13. syyskuuta 2013 Starbulls Rosenheim aloitti DEL2:n ensimmäisen kauden yhdentoista muun joukkueen kanssa. Kausi 2016–2017 päättyi Starbullsille putoamiseen kolmannen tason liigaan sen jälkeen, kun se hävisi Eispiraten Crimmitschaulle DEL2-pudotuspeleissä. Kuuden kauden jälkeen kolmannen tason liigassa ylennys saavutettiin jälleen 28. huhtikuuta 2023 Blue Devils Weideniä vastaan (sarja 3:1; ”paras viidestä”). Tämä saavutettiin suoraan kaudelle 2022–23 palkatun uuden suomalaisen päävalmentaja Jari Pasasen kanssa. Kaudella 2023–24 Starbulls onnistui välttämään putoamisen ensimmäisellä pudotuskierroksella Bietigheim Steelersiä vastaan (sarja 2:1; kaksi voittoa riitti pääkierroksen paremmassa asemassa oleville Starbullsille sarjan voittoon). Oskar Autio liittyi Starbullsiin helmikuussa 2024 KooKoosta. Hänellä oli suuri rooli erittäin tärkeän 11. sijan saavuttamisessa, mikä antoi heille edun, että he tarvitsivat vain kaksi voittoa ensimmäisellä playdown-kierroksella.
Ville Järveläinen ja maalivahtivalmentaja Mika Tarvainen palkattiin kaudeksi 2024–2025. Molemmilla on myös Saksan kansalaisuus.
Kaudella 2024–2025 Starbulls jätti hakemuksensa mahdollisesta ylennyksestä DEL:lle ensimmäistä kertaa. Tämäkin hyväksyttiin. Starbullsilla olisi siten oikeus nousta ensimmäiseen liigaan DEL2-mestaruuden tapauksessa. 30. joulukuuta 2024 Aution kahdella vuodella vuoteen 2027 ulottuva ennenaikainen sopimuksen jatkaminen julkistettiin yli 4 000 katsojan edessä.
Pelaajat

(Tilanne 4. maaliskuuta 2025)
| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 35 |  | Oskar Autio | L | 2027 | Espoo, Suomi |
| 65 |  | Patrik Mühlberger | L | Juniori | Saksa |
| 70 |  | Cody Porter | L | 2025 | North Vancouver, BC, Kanada |
| 72 |  | Pascal Seidel | L | Laina | Neuss, Saksa |
| Puolustajat |
| --- | --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |  |
| 9 |  | Simon Gnyp | L | 2025 | Burghausen, Saksa |  |
| 14 |  | Dominik Tiffels | R | 2025 | Köln, Saksa |  |
| 16 |  | Pascal Zerressen | L | 2025 | Tönisvorst, Saksa |  |
| 28 |  | Dominik Kolb | L | 2025 | München, Saksa |  |
| 44 |  | Zack Dybowski | R | 2025 | Kitchener, ON, Kanada |  |
| 50 |  | Tobias Beck | L | 2025 | Prien am Chiemsee, Saksa |  |
| 60 |  | Shane Hanna | L | 2026 | New Westminster, BC, Kanada |  |
| 76 |  | Kilian Kühnhauser | L | Juniori | Rosenheim, Saksa |  |
| 98 |  | Maximilian Vollmayer | R | 2026 | Ebersberg, Saksa |  |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 8 |  | Lukas Laub | L | VLH | 2026 | Rosenheim, Saksa |
| 10 |  | Norman Hauner | R | KH / OLH | 2025 | Hückeswagen, Saksa |
| 12 |  | C.J. Stretch (C) | R | KH | 2026 | Irvine, CA, Yhdysvallat |
| 18 |  | Sebastian Zwickl | L | H | Juniori | Rosenheim, Saksa |
| 20 |  | Manuel Strodel (A) | L | VLH | 2025 | Buchloe, Saksa |
| 21 |  | Ville Järveläinen | R | OLH | 2026 | Hämeenlinna, Suomi |
| 22 |  | Travis Ewanyk | L | KH | 2025 | St. Albert, AB, Kanada |
| 34 |  | Kevin Handschuh | L | H | 2025 | Saalfeld, Saksa |
| 42 |  | Fabjon Kuqi | L | H | 2025 | München, Saksa |
| 57 |  | Charlie Sarault (A) | L | KH | 2025 | Fournier, ON, Kanada |
| 74 |  | Ludwig Nirschl | L | H | 2025 | Regensburg, Saksa |
| 89 |  | Stefan Reiter | R | H | 2025 | München, Saksa |
Pelaajat > Joukkueenjohto

Päävalmentaja: Jari Pasanen
Apuvalmentaja: Jamie Bartman
Maalivahtivalmentaja: Luca Endres
Maalivahtivalmentaja: Mika Tarvainen
Fysiikkavalmentaja: Florian Schillhuber
Huoltopäällikkö: Florian Führer
Toimitusjohtaja: Christoph Sandner
Urheilutoimenjohtaja: N/A
Lähde: EliteProspects
Entiset suomalaiset pelaajat

| 0 | 1 | 2 | 3 | 4 |
| --- | --- | --- | --- | --- |
| # |  | Pelaaja | Pelipaikka | Sopimus |
| 19 |  | Jussi Nättinen | KH | 2017-18 |
| 89 |  | Petri Lammassaari | OLH | 2017-18 |
| 24 |  | Joonas Valkonen | P | 2016-17 |
| 37 |  | Pasi Häkkinen | M | 2012-14 |
| 40 |  | Tommi Hannus | OLH/KH | 2010-11 |
| 10 |  | Janne Kujala | KH/VLH | 2006-08 |
| 55 |  | Sami Nuutinen | P | 1999-00 |
| 7 |  | Teemu Sillanpää | P | 1998-00 |
| 32 |  | Kari Haakana | P | 1998-00 |
| 13 |  | Jari Torkki | OLH/VLH | 1996-98 |
| 21 |  | Pekka Tirkkonen | KH | 1996-97 |
| 28 |  | Pasi Raitanen | M | 1995-96 |
Entiset pelaajat

| 0 | 1 | 2 | 3 | 4 | 5 |
| --- | --- | --- | --- | --- | --- |
| # |  | Pelaaja | Pelipaikka | Sopimus | Huomioita |
| 1 |  | Philipp Grubauer | M | Juniori   2007-08 |  |
| 10 |  | Gordon Sherven | KH | 1988-92   1994-95   1998-00 |  |
| 12 |  | Dale Derkatch | KH | 1990-92 |  |
| 15 |  | Wacki Kretschmer | P | 1981-92 | Jäädytetty numero |
| 20 |  | Lukas Reichel | VLH/OLH | Juniori |  |
| 23 |   | Ron Fischer | P | 1986-96 | Jäädytetty numero |
| 25 |  | Mondi Hilger | OLH | Juniori   1983-85   1986-92   1994-97   1998-00   2001-11 | Jäädytetty numero |
| 27 |   | Karl Friesen | M | 1980-85   1986-92   1995-96 | Jäädytetty numero |
| 29 |  | Ernst Höfner | VLH | 1982-92 | Jäädytetty numero |
| 80 |  | Robert Müller | M | Juniori   1998-00 | Jäädytetty numero DEL:ssä |
Tilastot > Pelaajatilastot

Selitteet: PP=pelipaikka, K=kaudet, O=ottelut, M=maalit, S=syötöt, P=pisteet
Aiheesta muualla

Viralliset kotisivut (Arkistoitu – Internet Archive)
Saksan jääkiekko
| --- | --- |
DEL: Adler Mannheim · Augsburger Panther · DEG Metro Stars · EHC München · Eisbären Berlin · ERC Ingolstadt · Grizzly Adams Wolfsburg · Hamburg Freezers · Iserlohn Roosters · Krefeld Pinguine · Kölner Haie · Nürnberg Ice Tigers · SERC Wild Wings · Straubing Tigers
DEL2: Bietigheim Steelers · Dresdner Eislöwen · Eispiraten Crimmitschau · ESV Kaufbeuren · EV Landshut · Fischtown Pinguins · Heilbronner Falken · Lausitzer Füchse · Ravensburg Tower Stars · EC Bad Nauheim · SC Riessersee · Starbulls Rosenheim
Oberliga Nord: Hannover Scorpions · EHC Timmendorfer Strand 06 · Hannover Indians · Rostock Piranhas · Hamburger SV · EC Harzer Falken · Adendorfer EC · Hamburg Crocodiles · GEC Ritter Nordhorn
Oberliga Ost: Icefighters Leipzig · Black Dragons Erfurt · Saale Bulls Halle · EHV Schönheide 09 · Tornado Niesky · FASS Berlin · Wild Boys Chemnitz · EHC Jondorfer Falken
Oberliga Süd: Selber Wölfe · EHC Freiburg · Tölzer Löwen · EHC Bayreuth · EHC Klostersee · EC Peiting · EV Füssen · Erding Gladiators · EV Regensburg · Deggendorf Fire · Blue Devils Weiden · Mighty Dogs Schweinfurt
Oberliga West: EC Kassel Huskies · ESC Moskitos Essen · Füchse Duisburg · Grefrather EG · Hammer Eisbären · Herner EV 2007 · Königsborner JEC · Löwen Frankfurt · Neusser EV · Ratinger Ice Aliens
Maajoukkue: Saksan jääkiekkomaajoukkue · Saksan naisten jääkiekkomaajoukkue · Saksan jääkiekkoliitto
Special Hockey

Special Hockey on erityisryhmille tarkoitettu jääkiekon muoto. Sen pelaajilla on todettu jokin lääketieteellinen tai muu kehityshäiriö, joka estää heitä harjoittelemasta tavallisessa joukkueessa. Yleisimpiä pelaajien terveyteen vaikuttavia diagnooseja ovat lievä/keskivaikea kehitysvamma, ADHD, Asperger, psykososiaaliset haasteet, motoriset haasteet, jalkaortoosit tai kuulovamma. Lähtökohtana on pelaajan kyky luistella itsenäisesti mutta on olemassa myös luokka, jossa on mahdollisuus käyttää luistelussa avustajaa.
Luokitus

Special Hockeyssä on pelaajilla kolmiportainen luokitus toimintakyvyn mukaan, A, B ja C.
A = pystyy olemaan itsenäisesti kentällä ja ymmärtää mitä pelissä tapahtuu
B = pystyy olemaan itsenäisesti kentällä mutta kaipaa suullista ohjaamista pelaamiseen
C = tarvitsee avustajaa kentällä tai ei pysty osallistumaan itse aktiivisesti peliin
Säännöt

Special Hockeyssä on päätarkoituksena tuottaa pelaajille jääkiekon tuomia elämyksiä ja onnistumisia. Sen takia pelisäännöt ovat suuntaa antavia ja niitä on mahdollista muokata valmentajien toimesta ottelukohtaisesti, jotta peli olisi mahdollisimman sujuvaa ja tasapuolista.
Otteluilla ei kilpailullista luonnetta. Ottelupöytäkirjaa ei pidetä ja jos tulostaulu on käytössä, niin sen pitäjä voi käyttää harkintaa, jotta jännitys säilyy. Otteluun kuuluu mahdollisuuksien mukaan jääkiekkopelin kuuluvat kuulutukset ja musiikki.
Säännöt > Pelaajat

Kentällä on viisi kenttäpelaajaa ja maalivahti. Joukkueiden kentälliset, jotka merkitään eri värisillä hihanauhoilla, pyritään kokoamaan taitotasoltaan mahdollisimman tasaväkisiksi.
Säännöt > Varusteet

Pelaajilla on normaalit jääkiekkovarusteet ja kokokasvosuojus sekä kaulasuoja.
Säännöt > Peliaika

Peliaika on kolme viidentoista minuutin erää.
Säännöt > Poikkeukset normaalisäännöistä

Pitkäkiekko- ja paitsiosääntöä ei ole käytössä. Lyöntilaukaukset, taklaaminen ja kiilaaminen ovat kiellettyjä.
Toiminta Suomessa

Special Hockey on Suomen Jääkiekkoliiton alaista toimintaa. Suomessa on yhdeksällä (2023) paikkakunnalla järjestettyä seuratoimintaa.
Kansainvälinen toiminta

Special Hockeyn kansainvälistä toimintaa organisoi vuonna 1996 perustettu Special Hockey International, johon kuuluu seuroja Pohjois-Amerikasta ja Euroopasta. SHI:n vuotuiseen nelipäiväiseen turnaukseen osallistuu 70 joukkuetta.
Antiikin Rooman tekniikka

Historia
200-luvun kriisi
myöhäisantiikki
Hallinto ja politiikka
kuninkaat
konsulit
keisarit
senaatti
provinssit
Oikeus
Talous
Kulttuuri
kirjallisuus
mytologia
ruoka
tekniikka
Sotahistoria
legioona
n
k
Osa artikkelisarjaa
Antiikin Rooman tekniikka tarkoittaa Rooman valtakunnassa aikakaudella alkaen noin vuonna 300 ennen ajanlaskun alkua päättyen vuoteen 476, jolloin Länsi-Rooman valloittivat germaanit. Roomalaisia ei pidetä suurina tekniikan kehittäjinä, mutta sitä paremmin he menestyivät tekniikan käyttäjinä. Roomalaiset käyttivät hyväkseen monia hellenistisen maailman ja etruskien keksintöjä. Myöhäisantiikissa ja varhaiskeskiajalla osa kerääntyneestä teknisestä tietämyksestä unohtui.